Կարծում եմ, որ Հայաստանը և Ռուսաստանը պետք է փոխգործակցության ձևաչափերի և մեխանիզմների սրբագրում կատարեն, որպեսզի ճշտեն, թե արդյոք նոր սահմանադրական համակարգում, օրինակ, վարչապետը կարևոր որոշումներ կայացնելու և դրանց իրականացման համար պատասխանատվություն կրելու նպտակով լիազորված անձ է հանդիսանալու, թե՞ Ռուսաստանի նախագահը ստիպված է լինելու միաժամանակ հանդիպել նախագահի, վարչապետի, խորհրդարանի նախագահի և կառավարող կուսակցության առաջնորդի հետ, ինչպես հարևան Վրաստանի դեպքում: Այստեղ անհրաժեշտ է հստակություն մտցնել, ինչը դեռ չկա: Եվ սա միայն հարցերից մեկն է, որոնք անխուսափելիորեն ի հայտ կգան:Կարծում եմ, որ արդեն հիմա, հաշվի առնելով Հայաստանում քաղաքական կուսակցությունների դերի մեծացումը, անհրաժեշտ է ռուս-հայկական լուրջ և առարկայական միջխորհրդարանական երկխոսություն: Նախորդ տարիներին միջկուսակցական հարաբերությունների որոշակի հիմքեր դրվել են, օրինակ՝ ՀՅԴ և ՙՍպրավեդլիվայա Ռոսիայի՚ համագործակցության գծով, սակայն, այժմ, կարծում եմ, այն որակական ուժեղացման կարիք ունի, այդ թվում՝ փորձագիտական մակարդակով: